**Kivonat az Egészségügyi Szakmai Bizottság 2020. október 28-i nyilvános ülésének jegyzőkönyvéből**

Az Egészségügyi Szakmai Bizottság 8 igen szavazattal, ellenszavazat és tartózkodás nélkül az alábbi határozatot hozta:

**37/2020. (X.28.) ESzB. sz. határozat**

1. Az Egészségügyi Szakmai Bizottság a „Javaslat háziorvosi praxissal kapcsolatos döntés meghozatalára” című előterjesztést megtárgyalta, és javasolja a Közgyűlésnek, hagyja jóvá a Dr. Rózsás László háziorvossal, a praxisjog birtokosával, a háziorvosi feladatok ellátása tárgyában kötött három oldalú megállapodás közös megegyezéssel történő megszűnését 2021. február 28. napjával.
2. A Bizottság javasolja a Közgyűlésnek, kérje fel a GESZ igazgatóját, hogy 2021. március 1. napjától gondoskodjon a praxis helyettesítés útján történő működtetéséről, a praxis további működése érdekében a szükséges intézkedéseket (személyi és tárgyi feltételek, működési engedély, finanszírozási szerződés) - a jogszabálynak megfelelően – tegye meg. Amennyiben Dr. Rózsás László a praxisjogát nem tudja értékesíteni 2021. augusztus 31. napjáig, úgy a betöltetlen praxis további működtetése érdekében szükséges intézkedéseket (bejelentés, hirdetés) tegye meg.
3. A Bizottság javasolja a Közgyűlésnek, hagyja jóvá, hogy Dr. Rózsás László háziorvos, a korábban az Önkormányzattól a tulajdonába került és a rendelőben használt felszerelési tárgyakat az 1. pont szerinti megállapodás megszűnését követően a GESZ részére térítésmentesen átadja.
4. A Bizottság javasolja a Közgyűlésnek hatalmazza fel a polgármestert, valamint a GESZ igazgatóját a Dr. Rózsás László háziorvossal kötendő - 1. pont szerinti - megállapodás aláírására.

**Felelősök:** Dr. Kecskés László, az Egészségügyi Szakmai Bizottság elnöke

(A végrehajtás előkészítéséért:

Vinczéné dr. Menyhárt Mária, az Egészségügyi és Közszolgálati Osztály vezetője

Vigné Horváth Ilona, a Szombathelyi Egészségügyi és Kulturális Intézmények Gazdasági Ellátó Szervezetének igazgatója)

**Határidő:** azonnal

A kivonat hiteléül:

(: Halászné Dr. Józsa Erika:)